Kap. 703, 710, 732, 733, 734, 737, 740, 741, 744, 745, 749, 761, 762, 765, 781, 783, 2711, 2751, 2752, 2755, 2756, 2790, 3732, 3740, 3746, 5572

Prop. 42 S

(2020–2021)
Proposisjon til Stortinget (forslag til stortingsvedtak)

Endringer i statsbudsjettet 2020 under Helse- og omsorgsdepartementet

Tilråding fra Helse- og omsorgsdepartementet 20. november 2020, godkjent i statsråd samme dag. (Regjeringen Solberg)

Dokumentet på regjeringen.no

1 Innledning

Helse- og omsorgsdepartementet legger med dette fram forslag om endringer av bevilgningene under enkelte kapitler på statsbudsjettet for 2020. Under programområde 10 Helse og omsorg fremmes det forslag om å redusere utgiftene med 4 155,9 mill. kroner. Inntektene foreslås redusert med 53,6 mill. kroner. Under programområde 30 Stønad ved helse-tjenester fremmes det, på grunnlag av nye anslag per 30. september og takstoppgjøret, forslag om å øke utgiftene med netto 289,5 mill. kroner.

2 Forslag til endringer av bevilgningene under enkelte kapitler

Kap. 703 Internasjonalt samarbeid

Post 71 Internasjonale organisasjoner

Bevilgningen foreslås økt med 21,1 mill. kroner som følge av merutgift knyttet til programutgifter utbetalt i Euro og valutautvikling. Bevilgningen dekker kontingenter til Norges deltakelse i programmer og byråer i EU under EØS-avtalen. Kontingentenes størrelse fastsettes av EU og varierer fra år til år med blant annet BNP, valutaforhold og kostnadsutviklingen i programmene.

Kap. 710 Vaksiner mv.

Post 21 Spesielle driftsutgifter

Bevilgningen foreslås redusert med 5 mill. kroner knyttet til mindreutgifter som følge av nye vaksineavtaler og justering av lagerbeholdning. Bevilgningen over kap. 710, post 21 dekker utgifter til Folkehelseinstituttets innkjøp av vaksiner til programvaksiner, beredskapsavtale for vaksine mot pandemisk influensa og salgs- og beredskapsprodukter.

Post 23 Forhåndsavtaler og vaksinasjon mot covid-19

Bevilgningen foreslås økt med 500 mill. kroner knyttet til inngåelse av forhåndsavtaler om levering av vaksine mot covid-19 og innkjøp av vaksiner. Bevilgningen dekker inngåelse av forhåndsavtaler om levering av vaksine mot covid-19, innkjøp av vaksiner mot covid-19 og vaksinasjon mv. Det er videre behov for ytterligere fleksibilitet i forhandlinger og samarbeid om vaksiner med Sverige og EU allerede i 2020. Det foreslås derfor en bestillingsfullmakt på inntil 1 mrd. kroner slik at det samlet kan inngå forpliktelser på 2 mrd. kroner i 2020, jf. forslag til romertallsvedtak.

Kap. 732 Regionale helseforetak

Post 70 Særskilte tilskudd

Merutgifter knyttet til virusutbruddet

Som følge av pandemien har det vært nødvendig å dekke utgifter til medisinsk utstyr og legemidler. I forbindelse med behandlingen av Prop. 52 S (2019–2020) samtykket Stortinget til at bevilgningen over statsbudsjettet for 2020 under kap. 732, post 70 og 77, og kap. 2711, post 76 kunne overskrides med utgifter til nødvendige legemidler og medisinsk utstyr, jf. romertallsvedtak II i Innst. 197 S (2019–2020), og Stortingets vedtak. Fullmakten til å overskride disse bevilgningene er delegert til Helsedirektoratet. Dette gjøres i samråd med blant annet Statens legemiddelverk, Sykehusinnkjøp HF og de regionale helseforetakene.

Ved Stortingets behandling av Prop. 127 S (2019–2020), ble det bevilget 4 800 mill. kroner til innkjøp av smittevernutstyr og beredskapslagring av legemidler under kap. 732, post 70. Regjeringen varslet i Prop. 127 S (2019–2020) at det er usikkerhet om utgiftene, og at en derfor vil komme tilbake til Stortinget om videre bruk av fullmakten og bevilgningsmessige konsekvenser i løpet av 2020.

Innkjøp av smittevernutstyr omfatter både den kommunale helse- og omsorgstjenesten og spesialisthelsetjenesten i 2020. Fra 1. januar 2021 har kommuner og helseforetak igjen ansvar for innkjøp av smittevernutstyr.

Bevilgningen i 2020 dekker utgifter til blant annet smittevernutstyr, prøvetakingsutstyr og beredskapslagre av forsyningskritiske legemidler i primærhelsetjenesten og spesialisthelsetjenesten. Prognosen for utgiftene i 2020 har økt noe siden Prop. 127 S (2019–2020), blant annet som følge av innkjøp av smittevernutstyr, vaksinasjonsutstyr og en mulighetsstudie for antibiotikaproduksjon. Det foreslås å øke bevilgningen med 150 mill. kroner i 2020. Det understrekes samtidig at det er usikkert hvordan utgiftene til beredskapslagre for smittevernutstyr og legemidler vil fordele seg mellom 2020 og 2021. Det vises i den forbindelse til forslag i Prop. 1 S (2020–2021) og Prop. 1 S Tillegg 1 (2020–2021) om å øke bevilgningen under kap. 702, post 22 Beredskapslagring legemidler og smittevernutstyr i 2021.

Helsedirektoratet gjennomfører noen av tiltakene som anskaffelser, og det foreslås derfor å tilføre posten stikkordet kan nyttes under post 21, jf. forslag til romertallsvedtak V.

Tapte aktivitetsbasert inntekter

Virusutbruddet førte til redusert aktivitet ved sykehusene fra mars 2020, og dermed lavere aktivitetsbaserte inntekter fra innsatsstyrt finansiering og laboratorie- og radiologiske inntekter for de regionale helseforetakene, jf. omtale under kap. 732, postene 76 og 77. I Prop. 1 S (2020–2021) er det vist til at det i foretaksmøte i juni 2020 ble signalisert til de regionale helseforetakene at sykehusøkonomien i 2020 skal kompenseres for tapte aktivitetsbaserte inntekter til og med mai måned og at regjeringen vil følge utviklingen i de regionale helseforetakenes utgifter og inntekter nøye videre. De tapte aktivitetsbaserte inntektene over kap. 732, post 76 og post 77 er beregnet til hhv. 2 054,193 og 352 mill. kroner i mars, april og mai 2020. Når kap. 732, post 77 foreslås økt samtidig som det er anslått et inntektstap for de regionale helseforetakene, skyldes dette i hovedsak økt volum covid-19-analyser. Det foreslås at bevilgningen på kap. 732, post 70 økes med 2406,193 mill. kroner for å kompensere de regionale helseforetakene for bortfall av aktivitetsbaserte inntekter i denne perioden. Kompensasjonen foreslås fordelt mellom de regionale helseforetakene slik:

For ISF

For Lab/rad

Sum

Helse Sør-Øst RHF

1 167 442

192 000

1 359 442

Helse Vest RHF

389 186

70 000

459 186

Helse Midt-Norge RHF

278 129

51 000

329 129

Helse Nord RHF

219 436

39 000

258 436

Sum

2 054 193

352 000

2 406 193

De regionale helseforetakene har også hatt lavere aktivitetsbaserte inntekter i perioden juni til august og vil ifølge prognosene også ha lavere aktivitet samlet sett i perioden september til desember, jf. omtale under post 76. Tapte aktivitetsbaserte inntekter er lavere per måned i perioden juni til august sammenlignet med perioden mars til mai. Omfanget av tapte aktivitetsbaserte inntekter på kap. 732, post 76 og post 77 for perioden juni til desember er anslått til hhv. 746,9 og 121 mill. kroner, eller 867,9 mill. kroner samlet. Etter en samlet vurdering vil regjeringen ikke fremme forslag om kompensasjon for denne perioden. I forbindelse med Stortingets behandling av Prop. 117 S (2019–2020) og Prop. 127 S (2019–2020) er handlingsrommet til de regionale helseforetakene økt med til sammen 6,6 mrd. kroner, blant annet som følge av bortfall av aktivitetsbaserte inntekter. Det legges til grunn at tapte aktivitetsbaserte inntekter i perioden juni til desember kan dekkes innenfor den bevilgningsøkningen som ble gitt i forbindelse med Stortingets behandling av Prop. 117 S (2019–2020) og Prop. 127 S (2019–2020).

LIS1-stillinger

Ved Stortingets behandling av Prop. 127 S (2019–2020) ble det bevilget 53 mill. kroner til oppretting av 100 midlertidige LIS1-stillinger. Bevilgningen foreslås redusert med 2,5 mill. kroner som følge av mindrebehov til disse stillingene i 2020. Bevilgningen foreslås videre redusert med 0,5 mill. kroner mot tilsvarende økning over kap. 783, post 79, knyttet til utbetaling av tilskudd til reise- og flyttekostnader til LIS1-leger. Det vises til omtale under kap. 783, post 79.

Samlet foreslås bevilgningen økt med 2 553,193 mill. kroner.

Post 76 Innsatsstyrt finansiering

I Saldert budsjett 2020 ble det lagt til rette for et aktivitetsnivå som lå om lag 1,4 pst. over anslått nivå for 2019. Faktisk aktivitet i 2019 ble lavere enn anslått, og Saldert budsjett 2020 ga derfor rom for en aktivitetsvekst på om lag 1,6 pst.

Virusutbruddet har ført til redusert aktivitet ved sykehusene fra mars 2020. Lavere aktivitet gir lavere aktivitetsbaserte inntekter fra innsatsstyrt finansiering for de regionale helseforetakene. Oppdatert prognose for 2020, basert på aktivitetstall til og med andre tertial 2020, indikerer en redusert aktivitet i 2020 på 5,2 pst. sammenlignet med 2019. Dette tilsvarer en reduksjon på 6,8 pst. eller 2 713,7 mill. kroner sammenlignet med saldert budsjett 2020. I prognosen er det forutsatt at aktiviteten tredje tertial 2020 blir 5 pst. lavere enn budsjettert innen somatikk og på budsjettert nivå innen poliklinisk psykisk helsevern og tverrfaglig spesialisert rusbehandling. Prognosen for tredje tertial 2020 er svært usikker, og vil bl.a. avhenge av den videre smitteutviklingen.

Kvalitetssikring av endelig avregningsgrunnlag for 2019 viser at det er utbetalt 227,612 mill. kroner for mye i akontoutbetalinger i 2019. Dette håndteres i forbindelse med utbetalingene til de regionale helseforetakene i desember 2020, og bevilgningen for 2020 kan reduseres tilsvarende.

Det vises til forslag om å øke bevilgningen på kap. 732, post 70 med 2 406,193 mill. kroner for å kompensere de regionale helseforetakene for tapte aktivitetsbaserte inntekter til og med mai 2020.

Samlet foreslås bevilgningen på posten redusert med 2 941,312 mill. kroner.

Post 77 Laboratorie- og radiologiske undersøkelser

Aktivitetstall per september 2020 gir en prognose for utbetalinger i 2020 på 3 360 mill. kroner. Prognosen er 130 mill. kroner høyere enn budsjett etter Stortingets behandling av Prop. 117 S (2019–2020), der bevilgningen ble satt opp med 84 mill. kroner. Økningen skyldes i all hovedsak økte utgifter til covid-19-analyser ved sykehuslaboratoriene. Bevilgningen foreslås økt med 130 mill. kroner i 2020.

Post 80 Kompensasjon for merverdiavgift

Bevilgningen dekker kompensasjon for merverdiavgift til de regionale helseforetakene som følge av innføring av en ordning med nøytral merverdiavgift fra 1. januar 2017. Anslagene for utbetalt merverdiavgiftskompensasjon for 2020 tilsier at utbetalingene vil bli høyere enn tidligere lagt til grunn. Bevilgningen foreslås økt med 122 mill. kroner.

Post 83 Opptrekksrenter for lån f.o.m. 2008

Bevilgningen foreslås redusert med 71 mill. kroner som følge av lavere rentenivå enn lagt til grunn i saldert budsjett.

Post 86 Driftskreditter

Bevilgningen foreslås redusert med 3 900 mill. kroner. Oppdatert informasjon fra pensjonsleverandørene gir et nytt samlet anslag på pensjonspremie i 2020 på 14 700 mill. kroner før bruk av premiefond på 2 000 mill. kroner, som er 3 900 mill. kroner lavere enn forutsatt i Prop. 1 S (2019–2020). Det foreslås at det reduserte likviditetsbehovet som følge av dette håndteres gjennom tilsvarende redusert driftskredittramme. Reduksjonen foreslås fordelt mellom de regionale helseforetakene i tråd med ordinær fordelingsnøkkel.

Kap. 3732 Regionale helseforetak

Post 85 Avdrag på investeringslån f.o.m. 2008

Bevilgningen foreslås redusert med 6,4 mill. kroner som følge av at byggelån ble konvertert til langsiktige nedbetalingslån senere enn lagt til grunn i saldert budsjett.

Kap. 733 Habilitering og rehabilitering

Post 70 Behandlingsreiser til utlandet

Helse Sør Øst administrerer ordningen med behandlingsreiser til utlandet som et supplement til behandlingstilbud i Norge. Som følge av virusutbruddet har det siden 12. mars 2020 ikke vært mulig å sende pasienter til utlandet. Bevilgningen foreslås redusert med 98,7 mill. kroner, tilsvarende ubrukte midler i 2020.

Post 72 Kjøp av opptrening mv.

Bevilgningen foreslås redusert med 20 mill. kroner knyttet til mindrebehov i tilskuddsordningen for ideelle leverandører av helse- og omsorgstjenester. Kompensasjonsordningen ble opprettet ved Stortingets behandling av Prop. 117 S (2019–2020). Det vises for øvrig til omtale under kap. 2790, post 70.

Kap. 734 Særskilte tilskudd til psykisk helse og rustiltak

Post 21 Spesielle driftsutgifter

Bevilgningen foreslås redusert med 1,3 mill. kroner som følge av mindrebehov knyttet til gjennomføring av prosjekter i Helsedirektoratet.

Justisdepartementet har nettopp iverksatt en evaluering av barnehusene som ikke inkluderer helsetjenestens perspektiv. Det foreslås å utvide evalueringen til også å omfatte helsedelen ved å omdisponere midler tilsvarende 1 mill. kroner til formålet over kap. 734, post 21. En evaluering av helsedelen vurderes som sentral for å vurdere hvilke tiltak som eventuelt kan settes i verk for å sikre at barna får nødvendig undersøkelse og helsehjelp.

Post 71 Tvungen omsorg for psykisk utviklingshemmede

Sentral fagenhet for tvungen omsorg er en nasjonal enhet for psykisk utviklingshemmede som dømmes til særreaksjon etter straffelovens §§ 63 og 64. Fagenheten har ansvar for at alle dømte utredes i enhetens døgnavdeling på Brøset før de føres tilbake til hjemkommunen for gjennomføring av særreaksjonen. Utgiftene til drift dekkes over kap. 734, post 71. Bevilgningen foreslås økt med 28 mill. kroner som følge av forventet merforbruk på posten.

Kap. 737 Historiske pensjonskostnader

Post 70 Tilskudd

Bevilgingen dekker tilskudd til private virksomheters historiske pensjonskostnader og gjelder for private virksomheter med offentlig tjenestepensjonsordning som har levert lovpålagte spesialisthelsetjenester og barneverntjenester som staten nå er ansvarlig for.

Helsedirektoratet forvalter tilskuddsordningen, også for den delen som gjelder statlige barnevernstjenester. Arbeidet med å avklare hvilke organisasjoner som er tilskuddsberettiget er omfattende og ennå ikke avsluttet. Det ble ikke utbetalt tilskudd i 2019, men de organisasjonene som har søkt og blitt vurdert som tilskuddsberettiget vil få utbetalt tilskudd i 2020 også for 2019.

Bevilgningen foreslås redusert med 54,9 mill. kroner i 2020.

Kap. 740 Helsedirektoratet

Post 01 Driftsutgifter

Bevilgningen foreslås redusert med 12,5 mill. kroner på grunn av forsinket innlemmelse av EUs tobakksdirektiv i EØS-avtalen, jf. omtale under kap. 3740, post 04. Bevilgningen gjelder en rekke nye ordninger knyttet til EUs nye tobakksdirektiv.

Regjeringen foreslår å styrke kommunenes evne til å føre tilsyn med at gjeldende regler og tiltak av betydning for smittevern for arrangementer, serveringssteder og karantene for utenlandske arbeidstakere mv. følges, jf. Prop. 48 S (2020–2021) om endringer i statsbudsjettet 2020 under Kommunal- og moderniseringsdepartementet. Bevilgningen foreslås økt med 0,5 mill. kroner knyttet til Helsedirektoratets tilrettelegging for økt veiledning av kommunenes kontrollaktiviteter. Tiltaket foreslås videreført første halvår 2021, jf. Prop. 1 S Tillegg 1 (2020–2021).

Samlet foreslås bevilgningen på posten redusert med 12 mill. kroner.

Post 21 Spesielle driftsutgifter

Helfo forvalter en ordning til dekning av stønader til helsetjenester i USA. Ordningen omfatter personer som er medlemmer av folketrygden, som er bosatt eller oppholder seg over tid i USA og som har behov for behandling i landet. Helfo har avtale med et agentselskap i USA. I 2020 vil Helfo få et mindreforbruk knyttet til forvaltningskostnadene med ordningen. Bevilgingen foreslås redusert med 4,7 mill. kroner.

Kap. 3740 Helsedirektoratet

Post 04 Gebyrinntekter

Bevilgningen foreslås redusert med 7,4 mill. kroner på grunn av forsinket innlemming av EUs tobakksdirektiv i EØS-avtalen, jf. omtale under kap. 740, post 01. Bevilgningen gjelder diverse gebyrer knyttet til EUs nye tobakksdirektiv.

Kap. 741 Norsk pasientskadeerstatning

Post 01 Driftsutgifter

Koronapandemien har ført til at Norsk pasientskadeerstatning har måttet skyve på aktiviteter knyttet til utvikling IT-prosjekter som etaten har felles med Helseklage. Videre har virusutbruddet gitt etaten utfordringer med å rekruttere og lære opp nye medarbeidere. Bevilgningen foreslås redusert med 2,5 mill. kroner.

Post 70 Advokatutgifter

Bevilgningen omfatter dekning av advokatutgifter. Norsk pasientskadeerstatning har redusert prognosen for utbetalinger til dekning av advokatutgifter i 2020. Bevilgningen foreslås redusert med 10 mill. kroner.

Kap. 744 Direktoratet for e-helse

Post 01 Driftsutgifter

Bevilgningen foreslås økt med 10 mill. kroner til Direktoratet for e-helse. Midlene er knyttet til merkostnader i arbeidet med digitaliseringstiltak for å understøtte håndteringen av pandemien. Kostnadene omfatter blant annet utlån av personell til Folkehelseinstituttet, sikkerhets- og beredskapsoppgaver samt tilpasning og oppdatering av kodeverk og terminologi, for å støtte covid-19 arbeidet.

Kap. 745 Folkehelseinstituttet

Post 01 Driftsutgifter

Bevilgningen foreslås økt med 20 mill. kroner for å dekke Folkehelseinstituttets økte kostnader knyttet til beredskap og innsats ifm. covid-19, jf. Prop. 52 S (2019–2020) og Innst. 197 S (2019–2020).

Videre foreslås bevilgningen økt med 15 mill. kroner til anskaffelse av en ny mobil applikasjon for smittesporing – «Smittestopp» basert på det internasjonale rammeverket fra Google og Apple. Folkehelseinstituttet har gjennom navnekonkurranse landet på at ny applikasjon også skal hete «Smittestopp».

Regjeringen foreslår å styrke kommunenes evne til å føre tilsyn med at gjeldende regler og tiltak av betydning for smittevern for arrangementer, serveringssteder og karantene for utenlandske arbeidstakere mv. følges, jf. Prop. 48 S (2020–2021) om endringer i statsbudsjettet 2020 under Kommunal- og moderniseringsdepartementet. Bevilgningen foreslås økt med 0,5 mill. kroner knyttet til Helsedirektoratets tilrettelegging for økt veiledning av kommunenes kontrollaktiviteter. Tiltaket foreslås videreført første halvår 2021, jf. Prop. 1 S Tillegg 1 (2020–2021).

Samlet foreslås bevilgningen økt med 35,5 mill. kroner på kap. 745, post 01.

Kap. 746 Statens legemiddelverk

Post 01 Driftsutgifter

Bevilgningen foreslås redusert med 3,1 mill. kroner knyttet til forsinket innlemming av EUs tobakksdirektiv i EØS-avtalen, jf. omtale under kap. 3746, post 04 og kap. 5572, post 74.

Kap. 3746 Statens legemiddelverk

Post 04 Registreringsgebyr

Legemiddelindustrien betaler gebyrer for å få behandlet søknader om markedsføringstillatelse eller vurdering av klinisk utprøving av et legemiddel. Det er en nedgang i gebyrpliktige søknader og bevilgningen foreslås redusert med 11,5 mill. kroner.

Bevilgningen gjelder også registreringsgebyr for e-sigaretter. På grunn av forsinkelse i innlemming av EUs tobakksdirektiv i EØS-avtalen foreslås bevilgningen satt ned med 9,52 mill. kroner. Det vises også til omtale under kap. 746, post 01 og kap. 5572, post 74.

Samlet foreslås bevilgningen redusert med 21,02 mill. kroner.

Kap. 749 Statens undersøkelseskommisjon for helse- og omsorgstjenesten

Post 01 Driftsutgifter

Bevilgningen foreslås redusert med 7 mill. kroner grunnet mindreforbruk i 2020. Mindreforbruket kan hovedsakelig knyttes til redusert aktivitet som følge av koronapandemien og forsinkede leveranser innen blant annet IKT.

Kap. 761 Omsorgstjeneste

Post 61 Vertskommuner

Bevilgningen foreslås redusert med 7,2 mill. kroner. Formålet med tilskuddsordningen er å kompensere de 33 vertskommunene for de beboere som valgte å bli boende i institusjonskommunen. Tilskudd er fordelt iht. antall gjenværende vertskommunebeboere. Etter fordeling av midler til kommunene for 2020 er det et mindreforbruk på 7,2 mill. kroner.

Post 63 Investeringstilskudd – rehabilitering

Bevilgningen foreslås redusert med 20 mill. kroner knyttet til forventet ubenyttet tilsagnsramme i 2020. Tilsagnsrammen til rehabilitering/modernisering av heldøgns omsorgsplasser er 1 797,5 mill. kroner i 2020. Ut fra registrerte forespørsler og søknader vurderer Husbanken det til at årets tilsagnsramme ikke vil bli benyttet fullt ut. Som følge av Husbankens vurdering og tilrådningen, samt kravet om realistisk budsjettering foreslås det at tilsagnsrammen til investeringstilskudd til rehabilitering av heldøgns omsorgsplasser reduseres med 400 mill. kroner til 1397,5 mill. kroner. Dette medfører at bevilgningen på posten foreslås redusert med 20 mill. kroner knyttet til første års utbetaling av tilsagnsrammen i 2020. Tilsagnsfullmakten foreslås redusert med 380 mill. kroner, jf. romertallsvedtak II.

Bevilgningen foreslås redusert med 300 mill. kroner knyttet til annulleringer av tidligere års tilsagn om investeringstilskudd til heldøgns omsorgsplasser. Av bevilgningen i 2020 er 3 896,8 mill. kroner knyttet til tilsagn om tilskudd gitt tidligere år. I tillegg er det overført 2 021 mill. kroner i ubrukte midler fra tidligere år knyttet til utbetaling av tilskudd som er forsinket ift. utbetalingsprofilen.

Samlet foreslås bevilgningen redusert med 320 mill. kroner.

Post 64 Kompensasjon for renter og avdrag

Bevilgningen foreslås økt med 2 mill. kroner som følge av oppdatert faktisk gjennomsnittsrente for 2020 fra Husbanken.

Post 65 Forsøk med statlig finansiering av omsorgstjenestene

Bevilgningen foreslås økt med 12,3 mill. kroner knyttet til forventet merforbruk på posten. Dette skyldes blant annet økt behov for tjenester i enkelte av forsøkskommunene.

Post 67 Utviklingstiltak

Bevilgningen foreslås økt med 4,75 mill. kroner mot tilsvarende reduksjon over kap. 781, post 21, knyttet til flytting av tilskuddsmidler til sekretariatsfunksjoner for kommuner i helsefellesskapene.

Post 69 Investeringstilskudd – netto tilvekst

Bevilgningen foreslås redusert med 30 mill. kroner knyttet til forventet ubenyttet tilsagnsramme i 2020. Tilsagnsrammen til netto tilvekst av heldøgns omsorgsplasser er 1 797,5 mill. kroner i 2020. Ut fra registrerte forespørsler og søknader vurderer Husbanken det til at årets tilsagnsramme ikke vil bli benyttet fullt ut. Som følge av Husbankens vurdering og tilrådningen, samt kravet om realistisk budsjettering foreslås det at tilsagnsrammen til investeringstilskudd til netto tilvekst av heldøgns omsorgsplasser reduseres med 600 mill. kroner til 1 197,5 mill. kroner. Dette medfører at bevilgningen på posten foreslås redusert med 30 mill. kroner knyttet til første års utbetaling av tilsagnsrammen i 2020. Tilsagnsfullmakten foreslås redusert med 570 mill. kroner, jf. romertall II.

Post 71 Frivillig arbeid mv.

Bevilgningen foreslås økt med 0,5 mill. kroner til Demenslinjen i regi av Nasjonalforeningen for folkehelsen. Demenslinjen er et lavterskeltilbud som dekker et betydelig behov i befolkningen når det gjelder informasjon, støtte, råd og veiledning om demens. Som følge av koronapandemien opplever Demenslinjen at mange tar kontakt om krevende og vanskelige saker. Forslaget vil legge til rette for at Nasjonalforeningen for folkehelsen kan opprettholde og eventuelt utvide sitt tilbud.

Post 73 Særlige omsorgsbehov

Bevilgningen foreslås redusert med 3,9 mill. kroner knyttet til forventet mindreforbruk på posten i 2020. Dette skyldes at ubrukte midler hos noen av tilskuddsmottakere fra 2019 er overført til 2020.

Kap. 762 Primærhelsetjeneste

Post 63 Allmennlegetjenester

Gjennom Stortingets behandling av Prop. 142 S (2020–2021), jf. Innst. 19 S (2020–2021) er det bevilget 251 mill. kroner til teststasjoner ved grenseoverganger i 2020. 210 mill. kroner av disse knytter seg til en øremerket tilskuddsordning bevilget over kap. 762, post 63. Øvrige midler knyttet til ordningen dekkes over kap. 2711, post 76 og kap. 2755, post 70.

Formålet med tilskuddsordningen er å dekke kommunenes kostnader til etablering og drift av teststasjoner ved relevante grenseoverganger. Ordningen er en del av den nasjonale strategien for testing, isolering, smittesporing og karantene (TISK) ved covid-19 i kommunene. Målgruppen for ordningen er bestemte kommuner og teststasjoner.

De siste ukene har smittetrykket i Norge økt kraftig. Mye av det økte smittetrykket er knyttet til importsmitte. Strengere regler for testing og karantene for innreisende til Norge trådde i kraft 9. november. Det er innført krav om at personer i innreisekarantene skal tilbringe karantenetiden på et karantenehotell. Det er gjort unntak for dette kravet for personer som er bosatt i eller eier bolig i Norge. Unntaket for bosatte personer omfatter både personer som er registrert bosatt, og personer med fast bopel i Norge. Det er også gjort unntak for arbeids- eller oppdragstakere som kan dokumentere at arbeids- eller oppdragsgiver har sørget for egnet oppholdssted med enerom for gjennomføring av karantenen. Kommunen skal tilby personer i karantenehotell mulighet til å teste seg for koronavirus. For å legge til rette for at personer som er i karantenehotell kan testes, foreslås det å opprette en øremerket tilskuddsordning til kommunenes testing av beboere i karantenehoteller på kap. 762, post 63.

Tilskuddsordningen for teststasjoner er evaluert. På bakgrunn av evalueringen, samt ny tilskuddsordning for å dekke utgiftene til testing av personer som plikter å oppholde seg i karantenehoteller, er det behov for å endre fordelingen av bevilgningen på de tre postene som dekker utgiftene til ordningene. Samlet bevilgning endres ikke av forslagene. Det foreslås å redusere bevilgningen over kap. 762, post 63 med 36 mill. kroner fra 210 mill. kroner til 174 mill. kroner mot tilsvarende økning på kap. 2711, post 76 og kap. 2755, post 70. De 174 mill. kroner skal både dekke kostnader til etablering og drift av teststasjoner og til testing i karantenehoteller. Begge tilskuddsordninger skal forvaltes av Helsedirektoratet.

Det er mindreforbruk på 97,5 mill. kroner knyttet til flere tiltak til allmennlegetjenesten. 47 mill. kroner av mindreforbruket kan knyttes til tilskuddsordningen som skal kompensere kommunene for plikten til å yte veiledning for allmennleger i spesialisering. Mindreforbruket skyldes dels at kommunene ikke har registrert seg som utdanningsvirksomhet, og dels at kommunene søker etterskuddsvis fordi det er snakk om mindre beløp per kommune per kandidat og at de derfor samler opp for flere kandidater og/eller år. Det er også etterslep pga. koronapandemien, både i kommunenes søknadsprosesser, Helsedirektoratets arbeid og trolig i enkelte leger i spesialisering sin progresjon. 20,5 mill. kroner av mindreforbruket er knyttet til tilskudd til ALIS-avtaler i næringsdrift. Bakgrunnen for at det ikke søkes på midlene synes å være at avtalene forutsetter at legen driver næringsdrift. Midlene er et resultat av forhandlinger med Legeforeningen i 2019. 28 mill. kroner av mindreforbruket er midler som er disponert i handlingsplan for allmennlegene fra 2021. 2 mill. kroner av mindreforbruket knytter seg til tilskuddet til utdanning i avansert klinisk allmennsykepleie (AKS). Hovedårsaken til at kommunene ikke søker er at tilskudd per studiepoeng oppleves å være for lavt sett opp mot hva utdanningen koster kommunene. Bevilgningen foreslås redusert med 48,5 mill. kroner på grunn av disse besparelsene. En del av kostnadene på posten som etter planen skulle påløpt i 2020 vil mest sannsynlig påløpe i 2021. Det er behov for å overføre midler til 2021, og det foreslås at posten tilføyes stikkordet «kan overføres», jf. forslag til romertallsvedtak.

Samlet foreslås bevilgningen redusert med 84,5 mill. kroner.

Kap. 765 Psykisk helse, rus og vold

Post 21 Spesielle driftsutgifter

Bevilgningen foreslås redusert med 2,2 mill. kroner mot tilsvarende økning over kap. 765, post 72. Det vises til nærmere omtale på posten.

Post 62 Rusarbeid

Bevilgningen foreslås redusert med 3,1 mill. kroner mot tilsvarende økning over kap. 765, post 71. Det vises til nærmere omtale på posten.

Post 71 Brukere og pårørende

Bevilgningen foreslås økt med 3,1 mill. kroner mot tilsvarende reduksjon over kap. 765, post 62. Dette er knyttet til en feil i tilskuddsberegningen for en øremerket mottaker som klaget etter å ha fått utbetalt for lite tilskudd, samt kostnader til flere innvilgede klager på tilskudd på posten. I tillegg foreslås bevilgningen økt med 0,3 mill. kroner til Pårørendesenteret i Stavanger. Formålet med tilskuddet er å styrke Pårørendesenterets drift av pårørendelinjen der pårørende kan henvende seg for å få informasjon og veiledning. Pårørendelinjen opplever en økning i henvendelser under korona-pandemien. Samlet foreslås bevilgningen økt med 3,4 mill. kroner.

Post 72 Frivillig arbeid mv.

Bevilgningen foreslås økt med 2,2 mill. kroner mot tilsvarende reduksjon over kap. 765, post 21. Dette er knyttet til et forventet merforbruk på posten som følge av innvilgelse av en klage på tilskuddsforvaltningen på ordningen med tilskudd til frivillige organisasjoner som yter aktivitetstilbud. Videre foreslås det en økning i tilskudd til ideelle og frivillige organisasjoner som driver aktivitetstilbud på 5,375 mill. kroner. Formålet med ordningen er å støtte opp om frivillige og ideelle virksomheter som driver aktivitets- og oppfølgingstilbud overfor personer med rusmiddelproblemer, psykiske helseproblemer og/eller prostitusjonserfaring. Grunnet koronapandemien står flere likemannstiltak i regi av frivillige organisasjoner i fare for å bli avlyst eller stengt i julen. For å sikre opprettholdelse av lavterskeltilbud, foreslås det å styrke følgende organisasjoners digitale tilbud om samtaler og møteplasser: 1,34 mill. kroner til A-larm sitt likemannsarbeid, 1,34 mill. kroner til Barn av rusmisbrukere sin chat-tjeneste BaRsnakk, 1,34 mill. kroner til RIOs likemannsarbeid og 1,34 mill. kroner til Ivareta sin pårørendetelefon til pårørende berørt av rus.

Koronapandemien og strenge smittevernstiltak har ført til ekstra belastning for mange unge. Flere opplever økt ensomhet og isolasjon. Mental helse ungdom har i 2020 etablert en chat-tjeneste for barn og unge, etter økt pågang på e-post, messenger og telefon. Tjenesten betjenes av frivillige chatverter hos Mental Helse Ungdom, som et lavterskeltilbud til unge som har behov for noen å prate med. Det foreslås en engangsbevilgning på 0,5 mill. kroner til tjenesten. Det er ventet at bevilgningen vil bidra til å øke kapasiteten til chat-tjenesten. Det forventes også dialog med andre organisasjoner for å sikre best mulig tilgang til chat-tjenester nasjonalt.

Samlet foreslås bevilgningen økt med 8,1 mill. kroner.

Kap. 781 Forsøk og utvikling mv.

Post 21 Spesielle driftsutgifter

Ved Stortingets behandling av Prop. 117 S (2019–2020) ble det bevilget 4,75 mill. kroner for å etablere en tilskuddsordning for sekretariatsfunksjoner for kommuner i helsefellesskapene. Bevilgningen foreslås redusert med 4,75 mill. kroner mot tilsvarende økning over kap. 761, post 67, knyttet til flytting av tilskuddsmidlene.

Kap. 783 Personell

Post 21 Spesielle driftsutgifter

Det foreslås å knytte stikkordet «kan overføres» til bevilgningen på kap. 783, post 21 for 2020, jf. Forslag til romertallsvedtak IV. Bevilgningen over posten går til å dekke flere tiltak som går over flere år og utbetalingstakten er usikker. Dette gjelder blant annet midler til kompletterende tiltak for ELTE-studenter.

Post 79 Andre tilskudd

Bevilgningen foreslås økt med 0,5 mill. kroner mot tilsvarende reduksjon over kap. 732, post 70. Midlene skal benyttes til reise- og flyttetilskudd til 100 midlertidige LIS1-stillinger opprettet høsten 2020.

Kap. 2711 Spesialisthelsetjeneste mv.

Post 70 Spesialisthjelp

Folketrygdens utgifter og inntekter er gjennomgått på nytt basert på regnskapstall t.o.m. september 2020. Utgiftene for 2020 anslås til 2 150 mill. kroner, som er høyere enn tidligere forutsatt. Bevilgningen foreslås økt med 10 mill. kroner.

Post 72 Tannbehandling

Folketrygdens utgifter og inntekter er gjennomgått på nytt basert på regnskapstall t.o.m. september 2020. Utgiftene for 2020 anslås til 2 070 mill. kroner, som er høyere enn tidligere forutsatt. Bevilgningen foreslås økt med 35 mill. kroner.

Post 76 Private laboratorier og røntgeninstitutt

Folketrygdens utgifter og inntekter er gjennomgått på nytt basert på regnskapstall t.o.m. september 2020. Utgiftene for 2020 anslås lavere enn tidligere forutsatt. Bevilgningen foreslås redusert med 51 mill. kroner.

Teststasjoner ved grenseoverganger er evaluert. Evalueringen, samt tilskudd til testing i karantenehoteller, gir grunnlag for å øke bevilgningen på posten med 27 mill. kroner i 2020. Det vises for øvrig til omtale under kap. 762, post 63.

Samlet foreslås bevilgningen redusert med 24 mill. kroner.

Kap. 2751 Legemidler mv.

Post 71 Legeerklæringer

Folketrygdens utgifter er gjennomgått på nytt basert på regnskapstall t.o.m. september 2020. Utgiftene for 2020 anslås til 9 mill. kroner, som er høyere enn tidligere forutsatt. Økningen skyldes i hovedsak at underliggende volumvekst er høyere enn tidligere lagt til grunn. Bevilgningen foreslås økt med 1 mill. kroner.

Kap. 2752 Refusjon av egenbetaling

Post 70 Egenandelstak 1

Folketrygdens utgifter og inntekter er gjennomgått på nytt basert på regnskapstall t.o.m. september 2020. Utgiftene for 2020 anslås til 5 250 mill. kroner, som er lavere enn tidligere forutsatt. Bevilgningen foreslås redusert med 18 mill. kroner.

Post 71 Egenandelstak 2

Folketrygdens utgifter og inntekter er gjennomgått på nytt basert på regnskapstall t.o.m. september 2020. Utgiftene for 2020 anslås til 850 mill. kroner, som er lavere enn tidligere forutsatt. Bevilgningen foreslås redusert med 45 mill. kroner.

Kap. 2755 Helsetjenester i kommunene mv.

Post 62 Fastlønnsordning fysioterapeuter

Utgiftene for 2020 anslås til 458 mill. kroner, som er høyere enn tidligere forutsatt.

Fastlønnstilskuddet til kommuner med fastlønnede fysioterapeuter var 209 200 kroner per 100 pst. stilling i 2019. Fastlønnstilskuddet for fysioterapeuter er økt til 210 600 kroner. Endringen har virkning fra 1. januar 2020, og utbetales etterskuddsvis. Dette medfører 1,5 mill. kroner i økte kostnader i 2020. Bevilgningen foreslås økt med 1,5 mill. kroner.

Post 70 Allmennlegehjelp

I forbindelse med pandemien er det opprettet flere midlertidige takster både for å sikre pasientbehandlingen og ivareta inntjeningen for allmennlegene ved økt tidsbruk på grunn av smitteverntiltak. I forbindelse med takstforhandlingen med Legeforeningen i september ble disse takstene forlenget fra 1.11.2020 til 30.06.2021. Forlengelse av takstene i denne perioden har en kostnad på 7,5 mill. kroner. Kostnadene ved disse takstene i 2020 er totalt 40,4 mill. kroner. Dette er inkludert i prognosen for utgiftene på posten omtalt nedenfor.

Teststasjoner ved grenseoverganger er evaluert. Evalueringen, samt tilskudd til testing i karantenehoteller, gir grunnlag for å øke bevilgningen på posten med 9 mill. kroner i 2020. Det vises for øvrig til omtale under kap. 762, post 63.

Folketrygdens utgifter og inntekter er gjennomgått på nytt basert på regnskapstall t.o.m. september 2020. Utgiftene for 2020 anslås til 5 890 mill. kroner som er høyere enn tidligere forutsatt. Bevilgningen foreslås økt med 275 mill. kroner.

Samlet foreslås bevilgningen økt med 284 mill. kroner.

Post 71 Fysioterapi

I forbindelse med pandemien er det opprettet flere midlertidige takster både for å sikre pasientbehandlingen og ivareta inntjeningen for fysioterapeutene. Det er ingen endringer i utgiftene som kan tilskrives nye takster. Siden satsene for e-konsultasjoner er identiske og kommer til erstatning av de vanlige takstene, er det ingen merutgifter forbundet med disse.

Driftstilskudd, takster og fondsavsetning for fysioterapeuter som har inngått driftsavtale med kommuner blir normalt fastsatt fra 1. juli etter forutgående forhandlinger. På grunn av pandemien ble forhandlingene i år utsatt til september. Det ble brudd i takstforhandlingene med fysioterapeutorganisasjonene Norsk Fysioterapeutforbund, Norsk manuellterapeutforening og Privatpraktiserende Fysioterapeuters forbund. Driftstilskudd, fondsavsetning og forskrift med endringene i honorartakstene er derfor ensidig fastsatt av staten og KS. I 2020 gir dette økte refusjonsutgifter på 34,2 mill. kroner.

Folketrygdens utgifter og inntekter er gjennomgått på nytt basert på regnskapstall t.o.m. september 2020. Utgiftene for 2020 anslås til 1 135 mill. kroner som er høyere enn tidligere forutsatt. Bevilgningen foreslås økt med 20,8 mill. kroner.

Samlet foreslås bevilgningen økt med 55 mill. kroner.

Kap. 2756 Andre helsetjenester

Post 72 Helsetjenester til utenlandsboende mv.

Folketrygdens utgifter og inntekter er gjennomgått på nytt basert på regnskapstall t.o.m. september 2020. Utgiftene for 2020 anslås til 200 mill. kroner, som er lavere enn tidligere forutsatt. Bevilgningen foreslås redusert med 15 mill. kroner.

Kap. 2790 Andre helsetiltak

Post 70 Bidrag

Bevilgningen foreslås økt med 5 mill. kroner for å øke bidragssatsene til ideelle leverandører som leverer tjenester finansiert over bidragsordningen. Institusjonene mottar refusjon per oppholdsdøgn og erfarer inntektstap som følge av virusutbruddet. Smittevernhensyn gjør at virksomhetene ikke kan drifte som normalt med fullt belegg. Det foreslås å kompensere inntektstapet ved å øke bidragssatsene per oppholdsdøgn for å kompensere for færre oppholdsdøgn og økte driftsutgifter hos leverandørene. Ordningen er midlertidig og vil gjelde fra september og ut 2020.

Kap. 5572 Sektoravgifter under Helse- og omsorgsdepartementet

Post 74 Tilsynsavgift

Bevilgningen gjelder tilsynsavgift for e-sigaretter og foreslås redusert med 3,77 mill. kroner knyttet til forsinket innlemming av EUs tobakksdirektiv i EØS-avtalen, jf. omtale under kap. 746, post 01 og kap. 3746, post 04.

Post 75 Sektoravgift tobakk

Bevilgningen gjelder nye bevillings-, sporings- og merkeordninger knyttet til EUs nye tobakksdirektiv, og foreslås redusert med 15 mill. kroner på grunn av forsinket innlemming av direktivet i EØS-avtalen, jf. omtale under kap. 740, post 01.

Andre saker

Tilføyelse av stikkord under kap. 762, post 21

Stortinget samtykker i at stikkordet «kan overføres» tilføyes kap. 762, post 21 i 2020 for å kunne ivareta kompensasjonsordningen for fastlegene som må i karantene eller blir syk av covid-19 etter kontakt med smittede pasienter. Mange av utgiftene vil påløpe så sent på året at de må utbetales i 2021. I tillegg er det behov for å holde noe penger tilbake for å sørge for en rettferdig fordeling av midlene mellom embetene. Fordelingen baserer seg på antall fastleger og antallet smittede. Det vises til forslag til romertallsvedtak IV.

Kostnader ved midlertidige takster

I forbindelse med pandemien er enkelte takster åpnet for bruk ved e-konsultasjon både for å sikre pasientbehandlingen og ivareta inntjeningen for avtalespesialister, kiropraktorer, fysioterapeuter, logopeder, jordmødre og avtalepsykologer. Endringene er senere videreført for fysioterapeutene og legene og gjort permanente for avtalepsykologene. Det foreslås ingen bevilgningsmessige endringer knyttet til dette, utenom for allmennlegene. Det vises til omtale under kap. 2755, post 70.

Tilråding

Helse- og omsorgsdepartementet

tilrår:

At Deres Majestet godkjenner og skriver under et framlagt forslag til proposisjon til Stortinget om endringer i statsbudsjettet 2020 under Helse- og omsorgsdepartementet.

Vi HARALD, Norges Konge,

stadfester:

Stortinget blir bedt om å gjøre vedtak om endringer i statsbudsjettet 2020 under Helse- og omsorgsdepartementet i samsvar med et vedlagt forslag.

Forslag
til vedtak om endringer i statsbudsjettet 2020 under Helse- og omsorgsdepartementet

I

I statsbudsjettet for 2020 gjøres følgende endringer:

Utgifter:

Kap.

Post

Formål

Kroner

703

Internasjonalt samarbeid

71

Internasjonale organisasjoner, forhøyes med

21 100 000

fra kr 53 017 000 til kr 74 117 000

710

Vaksiner mv.

21

Spesielle driftsutgifter, kan overføres, nedsettes med

5 000 000

fra kr 305 925 000 til kr 300 925 000

23

Forhåndsavtaler og vaksinasjon mot covid-19, forhøyes med

500 000 000

fra kr 500 000 000 til kr 1 000 000 000

732

Regionale helseforetak

70

Særskilte tilskudd, kan overføres, kan nyttes under postene 21,72, 73, 74 og 75, forhøyes med

2 553 193 000

fra kr 6 364 410 000 til kr 8 917 603 000

76

Innsatsstyrt finansiering, overslagsbevilgning, nedsettes med

2 941 312 000

fra kr 39 961 045 000 til kr 37 019 733 000

77

Laboratorie- og radiologiske undersøkelser, overslagsbevilgning, forhøyes med

130 000 000

fra kr 3 229 660 000 til kr 3 359 660 000

80

Kompensasjon for merverdiavgift, overslagsbevilgning, forhøyes med

122 000 000

fra kr 7 378 243 000 til kr 7 500 243 000

83

Opptrekksrenter for lån f.o.m. 2008, overslagsbevilgning, nedsettes med

71 000 000

fra kr 186 000 000 til kr 115 000 000

86

Driftskreditter, nedsettes med

3 900 000 000

fra kr 6 418 000 000 til kr 2 518 000 000

733

Habilitering og rehabilitering

70

Behandlingsreiser til utlandet, nedsettes med

98 700 000

fra kr 134 432 000 til kr 35 732 000

72

Kjøp av opptrening mv., kan overføres, nedsettes med

20 000 000

fra kr 26 100 000 til kr 6 100 000

734

Særskilte tilskudd til psykisk helse og rustiltak

21

Spesielle driftsutgifter, nedsettes med

1 300 000

fra kr 57 335 000 til kr 56 035 000

71

Tvungen omsorg for psykisk utviklingshemmede, forhøyes med

28 000 000

fra kr 89 841 000 til kr 117 841 000

737

Historiske pensjonskostnader

70

Tilskudd, overslagsbevilgning, nedsettes med

54 944 000

fra kr 94 944 000 til kr 40 000 000

740

Helsedirektoratet

01

Driftsutgifter, nedsettes med

12 000 000

fra kr 1 396 682 000 til kr 1 384 682 000

21

Spesielle driftsutgifter, kan overføres, nedsettes med

4 700 000

fra kr 55 241 000 til kr 50 541 000

741

Norsk pasientskadeerstatning

01

Driftsutgifter, nedsettes med

2 500 000

fra kr 218 805 000 til kr 216 305 000

70

Advokatutgifter, nedsettes med

10 000 000

fra kr 47 285 000 til kr 37 285 000

744

Direktoratet for e-helse

01

Driftsutgifter, forhøyes med

10 000 000

fra kr 177 641 000 til kr 187 641 000

745

Folkehelseinstituttet

01

Driftsutgifter, forhøyes med

35 500 000

fra kr 1 144 013 000 til kr 1 179 513 000

746

Statens legemiddelverk

01

Driftsutgifter, nedsettes med

3 100 000

fra kr 324 317 000 til kr 321 217 000

749

Statens undersøkelseskommisjon for helse- og omsorgstjenesten

01

Driftsutgifter, nedsettes med

7 000 000

fra kr 40 207 000 til kr 33 207 000

761

Omsorgstjeneste

61

Vertskommuner, nedsettes med

7 200 000

fra kr 940 311 000 til kr 933 111 000

63

Investeringstilskudd – rehabilitering, kan overføres, kan nyttes under post 69, nedsettes med

320 000 000

fra kr 3 993 332 000 til kr 3 673 332 000

64

Kompensasjon for renter og avdrag, forhøyes med

2 000 000

fra kr 820 000 000 til kr 822 000 000

65

Forsøk med statlig finansiering av omsorgstjenestene, overslagsbevilgning, forhøyes med

12 300 000

fra kr 1 502 082 000 til kr 1 514 382 000

67

Utviklingstiltak, forhøyes med

4 750 000

fra kr 64 902 000 til kr 69 652 000

69

Investeringstilskudd – netto tilvekst, kan overføres, nedsettes med

30 000 000

fra kr 335 300 000 til kr 305 300 000

71

Frivillig arbeid mv., forhøyes med

500 000

fra kr 17 969 000 til kr 18 469 000

73

Særlige omsorgsbehov, nedsettes med

3 900 000

fra kr 85 829 000 til kr 81 929 000

762

Primærhelsetjeneste

63

Allmennlegetjenester, kan overføres, nedsettes med

84 500 000

fra kr 451 781 000 til kr 367 281 000

765

Psykisk helse, rus og vold

21

Spesielle driftsutgifter, kan overføres, kan nyttes under post 72, nedsettes med

2 200 000

fra kr 181 731 000 til kr 179 531 000

62

Rusarbeid, kan overføres, nedsettes med

3 100 000

fra kr 452 460 000 til kr 449 360 000

71

Brukere og pårørende, kan overføres, forhøyes med

3 400 000

fra kr 169 297 000 til kr 172 697 000

72

Frivillig arbeid mv., kan overføres, kan nyttes under post 21, forhøyes med

8 075 000

fra kr 455 935 000 til kr 464 010 000

781

Forsøk og utvikling mv.

21

Spesielle driftsutgifter, kan overføres, kan nyttes under post 79, nedsettes med

4 750 000

fra kr 58 228 000 til kr 53 478 000

783

Personell

79

Andre tilskudd, kan nyttes under post 21, forhøyes med

500 000

fra kr 25 745 000 til kr 26 245 000

2711

Spesialisthelsetjeneste mv.

70

Spesialisthjelp, forhøyes med

10 000 000

fra kr 2 150 025 000 til kr 2 160 025 000

72

Tannbehandling, forhøyes med

35 000 000

fra kr 2 035 000 000 til kr 2 070 000 000

76

Private laboratorier og røntgeninstitutt, nedsettes med

24 000 000

fra kr 1 161 000 000 til kr 1 137 000 000

2751

Legemidler mv.

71

Legeerklæringer, forhøyes med

1 000 000

fra kr 8 000 000 til kr 9 000 000

2752

Refusjon av egenbetaling

70

Egenandelstak 1, nedsettes med

18 000 000

fra kr 5 267 667 000 til kr 5 249 667 000

71

Egenandelstak 2, nedsettes med

45 000 000

fra kr 895 000 000 til kr 850 000 000

2755

Helsetjenester i kommunene mv.

62

Fastlønnsordning fysioterapeuter, kan nyttes under post 71, forhøyes med

1 500 000

fra kr 458 000 000 til kr 459 500 000

70

Allmennlegehjelp, forhøyes med

284 000 000

fra kr 5 617 613 000 til kr 5 901 613 000

71

Fysioterapi, kan nyttes under post 62, forhøyes med

55 000 000

fra kr 1 080 000 000 til kr 1 135 000 000

2756

Andre helsetjenester

72

Helsetjenester til utenlandsboende mv., nedsettes med

15 000 000

fra kr 215 000 000 til kr 200 000 000

2790

Andre helsetiltak

70

Bidrag, forhøyes med

5 000 000

fra kr 195 000 000 til kr 200 000 000

Inntekter:

Kap.

Post

Formål

Kroner

3732

Regionale helseforetak

85

Avdrag på investeringslån f.o.m. 2008, nedsettes med

6 400 000

fra kr 580 000 000 til kr 573 600 000

3740

Helsedirektoratet

04

Gebyrinntekter, nedsettes med

7 400 000

fra kr 47 390 000 til kr 39 990 000

3746

Statens legemiddelverk

04

Registreringsgebyr, nedsettes med

21 020 000

fra kr 76 917 000 til kr 55 897 000

5572

Sektoravgifter under Helse- og omsorgsdepartementet

74

Tilsynsavgift, nedsettes med

3 770 000

fra kr 3 770 000 til kr 0

75

Sektoravgift tobakk, nedsettes med

15 000 000

fra kr 15 000 000 til kr 0

II

Tilsagnsfullmakter

Stortinget samtykker i at Helse- og omsorgsdepartementet i 2020 kan gi tilsagn om tilskudd utover gitte bevilgninger, men slik at samlet ramme for nye tilsagn og gammelt ansvar ikke overstiger følgende beløp:

Kap.

Post

Betegnelse

Samlet ramme

761

63

Investeringstilskudd – rehabilitering

6 018,3 mill. kroner

761

69

Investeringstilskudd – netto tilvekst

2 446,6 mill. kroner

761

79

Andre tilskudd

1,0 mill. kroner

III

Bestillingsfullmakt

Stortinget samtykker i at Helse- og omsorgsdepartementet i 2020 kan foreta bestillinger utover gitte bevilgninger, men slik at samlet ramme for nye bestillinger og gammelt ansvar ikke overstiger følgende beløp:

Kap.

Post

Betegnelse

Samlet ramme

710

Vaksiner mv.

23

Forhåndsavtaler og vaksinasjon mot covid-19

1 000 mill. kroner

IV

Stortinget samtykker i at Helse- og omsorgsdepartementet i 2020 kan knytte stikkordet kan overføres til Kap. 762 Primærhelsetjeneste, post 21 Spesielle driftsutgifter.

V

Stortinget samtykker i at Helse- og omsorgsdepartementet i 2020 kan knytte stikkordet kan overføres til Kap. 783 Personell, post 21 Spesielle driftsutgifter.